মার্ক জাকারবার্গ
মার্ক জাকারবার্গ, মার্ক জুকারবার্গ বা মার্ক যুকারবার্গ (; জন্ম: ১৪ মে, ১৯৮৪) একজন আমেরিকান কম্পিউটার প্রোগ্রামার ও সফটওয়্যার ডেভেলপার। তার পুরো নাম মার্ক এলিয়ট জাকারবার্গ। যার আসল পরিচিতি হল জনপ্রিয় সামাজিক যোগাযোগ ওয়েবসাইট ফেইসবুক প্রতিষ্ঠাতা হিসেবে। তিনি বর্তমানে ফেইসবুকের প্রধান নির্বাহী কর্মকর্তা এবং প্রেসিডেন্ট। জাকারবার্গ এবং তার কয়েকজন সহপাঠী মিলে ২০০৪ সালে এটিকে একটি ব্যক্তি মালিকানা প্রতিষ্ঠান হিসেবে প্রতিষ্ঠা করেন যখন তিনি হার্ভার্ড বিশ্ববিদ্যালয়ের ছাত্র ছিলেন। মাত্র ২৬ বছর বয়সেই জাকারবার্গ টাইম ম্যাগাজিনের দৃষ্টিতে বছরের সেরা ব্যক্তিত্বরূপে নির্বাচিত হয়েছেন।
ডিগ
ডিগ () হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করন প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়।